open-index/open-wikipedia-markdown huggingface dataset:
Sojuz 5

**Sojuz 5** () bol sovietsky pilotovaný kozmický let v rámci programu Sojuz. Sojuz 5 vyštartoval 15. januára 1969 a na obežnej dráhe sa úspešne spojil s loďou Sojuz 4.

## Posádka
*  Boris Volynov (1), veliteľ

### Iba štartovali
*  Alexej Jelisejev (1), palubný inžinier
*  Jevgenij Chrunov (1), inžinier-výskumník
  

### Záložná posádka
*  Anatolij Filipčenko, veliteľ
*  Valerij Kubasov, palubný inžinier
*  Viktor Gorbatko, inžinier-výskumník

### Rezervná posádka
*  Anatolij Kuklin, veliteľ
*  Vladislav Volkov, palubný inžinier
*  Piotr Kolodin, inžinier-výskumník

## Priebeh letu
[thumb|left|Model spojených [kozmická loď|kozmických lodí Sojuz 4 a 5]]

Sojuz 5 s trojicou kozmonautov vyštartoval dňa 15. januára 1969 z kozmodrómu Bajkonur, jeden deň po štarte Sojuzu 4.

Loď Sojuz 5 bola pilotovaná veliteľom Borisom Volynovom a spolu s ním boli na palube tiež leteckí technici Alexej Jelisejev a Jevgenij Chrunov ako posádka, ktorá sa na obežnej dráhe presunula na Sojuz 4, aby sa vrátila naspäť na Zem. Počas letu sa prevádzali vedecké, technické a medicínsko-biologické výskumy, kontrolovali a testovali sa palubné systémy a konštrukčné prvky modulu. Potom nasledovalo spojenie so Sojuzom 4 vo výške 208 – 251 km nad Zemou a presun dvoch kozmonautov medzi Sojuzom 5 a Sojuzom 4 na obežnej dráhe. Sojuz 5 bol v tomto spojovacom manévri pasívnou loďou. Volacím znakom tejto lode bol „Bajkal“. V čase spojenia oboch lodí bol vytvorený komplex prvej experimentálnej vesmírnej stanice na svete s hmotnosťou 12 924 kg. Po odchode oboch kolegov zostal na palube Sojuzu 5 Volynov sám a ráno 18. januára pristál na padáku v kabíne lode, 200 km juhozápadne od mesta Kustanaj v Kazašskej SSR. Sojuz 5 obletel Zem celkovo 49-krát.

### Výstupy do otvoreného vesmíru
* *[[Alexej Stanislavovič Jelisejev|Jelisejev]]* a *[[Jevgenij Vasilievič Chrunov|Chrunov]]* 
** Začiatok: 16. január 1969, 12:43:00 UTC
** Koniec: 16. január, 13:15 UTC
** Trvanie: 37 minút

## Iné projekty

## Externé odkazy
* Sojuz 5 na stránkach spacefacts.de 
* Sojuz 5 v Malej encyklopédii kozmonautiky 

## Zdroj
* CODR, Milan. *Sto hvězdných kapitánů*. 1. vyd. Praha : Práce, 1982. 480 s. ISBN 24-033-82.

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1969
Bungo (provincia)

thumb|Mapa japonských provincií so zvýraznenou provinciou Bungo
**Provincia Bungo** () bola stará japonská provincia na východe ostrova Kjúšú, na území ktorej sa dnes nachádza prefektúra Óita. Provincia Bungo susedila s provinciami Buzen, Hjúga, Higo, Čikugo a Čikuzen.

## Dejiny
Na konci 7. storočia bola provincia Tojo rozdelená na *Buzen* (doslovne, "predná strana *Tojo*") a *Bungo* ("zadná strana *Tojo*"). Až do obdobia Heian, sa Bungo čítalo ako *Tojokuni no Miči no Širi*. 

Verí sa, že hlavné mesto Bungo sa nachádzalo v *Kokokufu* (古国府), doslovne "staré hlavné mesto," časti mesta Óita, ale dodnes neboli nájdené žiadne jeho pozostatky. 

Česť byť najsvätejšou šintoistickou svätyňou provincie Bungo (豊前一宮, *Buzen ičinomija*) dostala svätyňa Usa, známa ako Usa hačimangu alebo Usa džingu v okrese Usa (v súčasnosti Usa, Óita). Svätyňa Usa nemala len náboženskú moc, ale aj politický vplyv na miestnu vládu, no jej vplyv bol do obdobie Sengoku zredukovaný.

V období Sengoku, v polovici 16. storočia, bola provincia Bungo pevnosťou klanu Ótomo. Klan Óuči, ktorý sídlil v západnej časti regiónu Čúgoku ovplyvňoval politiku v Buzen. V polovici obdobia, boli oba klany napadnuté. Po prevzatí moci nad Kjúšú Hidejošim Tojotomim, dostal od roku 1587 provinciu Buzen s jej výnosom 120 tisíc koku Jošitaka Kuroda, ktorý vytvoril z Kokura (v súčasnosti časť Kitakjušu) miesto, kde postavil svoj hrad. Ostatné časti provincie boli rozdelené na kúsky a pridelené iným daimjóm.

## Bývalé okresy
*Hita (日高郡) 
*Kusu (球珠郡)
*Naoiri (直入郡)
*Óno (大野郡)
*Amabe (海部郡)
*Ōita (大分郡)
*Hajami(速見郡)
*Kunisaki (国埼郡)

## Zdroje

Kategória:Staré provincie v Japonsku
Architektonický článok

**Architektonický článok** (alebo **prvok, element**) je ozdobný a funkčný detail stavby, až do manierizmu väčšinou kamenného prevedenia. 

Delenie na architektonické tvary a články je iba približné; termíny sa často zamieňajú.  Aj keď sa architektonické články uplatňujú v každej článkovanej architektúre (napríklad v gotike, ale i v modernej architektúre), zvýraznili  sa práve v gréckej a rímskej architektúre, ďalej boli prepracované v renesančnej architektúra.

## Článkovanie
Článkovanie je optické rozkladanie architektonického objektu na detaily. Zdobením konštrukčných prvkov vznikli ozdobné architektonické články. Vzniklo v antike.

## Funkčné delenie
*Články podporné – vyjadrujú nosnú funkciu vodorovných konštrukčných tvarov, teda podoprenia hornej širšej časti a prenesenie tlaku na nižšie užšie časti. Príkladom sú najmä kýma dórska, iónska, opora, oblúk, preklad, krakorec), klenebné prvky ako svorník, konzola a rebrá).                  
*Články ukončovacie – ukončujú architektonické časti alebo celú architektúru v zvislom smere. Typickými príkladmi sú – lysis, v renesancii a baroku tiež váza, píniová šiška, guľa.    
*Články spojovacie a deliace (zväzujúce, lemujúce) – naznačujú prechod jednej časti architektúry do druhej. Je to najmä pás, perlovec, kružba, stĺpiky, kríže.
*Články vzperné a pätkové – zobrazujú prenášanie tlakov užších častí horných na širšie časti dolné. Príkladom je najmä žliabok, kýma reversa, sima reversa, stĺp, pilier.
*Články ozdobné – členia a ozdobujú fasádu. Napríklad vlys, pilaster, lizéna, rímsa.

## Súčasnosť
Novým prístupom v architektonickej tvorbe sa zmenil aj prístup k článkovaniu a jeho používaniu v architektúre. Zamieňa sa bývalé dekoratívne článkovanie plnším a sústredenejším vyjadrovaním trojrozmerne rastúcej hmoty. 

## Literatúra
* 
* 
* 
* 
* Syrový B.:, *Studijní slovníček architektonický*, Státní nakladatelství technické literatury, Praha 1954

## Iné projekty
Balli Marzecová

**Balli Marzecová** () je kazašská novinárka žijúca v Poľsku. 

## Základné informácie
Vyštudovala Polytechnickú univerzitu v Moskve. Od roku 1997 žije v Poľsku, kde získala aj občianstvo. Vedie neziskové združenie *Wspólnota Kazachska*. Zúčastnila sa televíznej show *Europa da się lubić*, v ktorej vystupujú známi cudzinci žijúci v Poľsku. V roku 2015 ohlásila kandidatúru na prezidenta Poľska, nezískala však potrebných 100 000 podpisov. Je aktívnou kritičkou prezidenta Kazachstanu Nursultana Nazarbajeva. Poukazuje na porušovanie demokracie v Kazachstane a uvádza, že napriek bohatým zásobám ropy v krajine zomierajú ľudia od hladu.

## Zadržanie v Bratislave
vpravo|thumb|Prezidentský palác
21. novembra 2007 protestovala počas štátnej návštevy Nazarbajeva pred Prezidentským palácom na Hodžovom námestí v Bratislave. Polícia ju (napriek povoleniu jej protestu zo strany úradov) zadržala, pričom Marzecová kládla aktívny odpor. Podľa polície vykopla dvere služobného vozidla a napadla člena hliadky a z tohto dôvodu boli použité donucovacie prostriedky. Marzecová tvrdí, že v aute dostala úder do brucha, polícia priznáva len úder do tváre. Po tom, ako začala na policajnej stanici krvácať (oblasť ženských orgánov), bola prevezená do Ružinovskej nemocnice, kde absolvovala vyšetrenie. Marta Šimečková, ktorá ju sprevádzala, tvrdí, že o výsledkoch bola informovaná len polícia, čo hovorkyňa nemocnice poprela. Podľa Šimečkovej chceli byť policajti prítomní aj pri vyšetrení, Marzecová si ale napokon presadila, aby tam neboli. Po návrate do Poľska bola 23. novembra operovaná vo varšavskej nemocnici.

Minister vnútra Robert Kaliňák uznal, že išlo o nedorozumenie, zastavil Marzecovej trestné stíhanie, avšak zastal sa policajtov, ktorí podľa neho nevedeli o tom, že mala na protestnú demonštráciu povolenie. Neskôr jej ponúkol pobyt v Tatrách, ktorý odmietla. 26. novembra usporiadala OKS pred Prezidentským palácom protestný míting proti zásahu, zúčastnilo sa ho len približne 20 ľudí.

## Referencie

## Externé odkazy
* oficiálna stránka 

Kategória:Kazašskí novinári
Kategória:Poľskí novinári
Kategória:Poľskí aktivisti
Kategória:Kazašskí aktivisti
Kategória:Poľské osobnosti kazašského pôvodu
Waterloo (Belgicko)

**Waterloo** je valónska obec v Belgickej provincii Valónsky Brabant, má 29 315 obyvateľov a rozlohu . 

## Dejiny
náhľad|left|Pamätník na mieste bitky
Pri meste sa 18. júna 1815 odohrala bitka pri Waterloo, v ktorej francúzske vojská Napoleona Bonaparteho utrpeli definitívnu porážku, od spojených pruských, anglických, holandských, nassauských a brunswických vojsk. Bitka znamenala koniec Napoleonovho stodňového cisárstva.

## Iné projekty

Kategória:Obce v Belgicku
Cementovanie

**Cementovanie** môže byť:
*všeobecne: 
**vypĺňanie, spevňovanie, opatrovanie cementom
**spájanie a utvrdzovanie cementom
**práca s cementom
* v hutníctve:
** vytváranie novej zliatiny na povrchu kovových predmetov vyvolané difúziou prídavnej látky, synonymum: cementácia
** nasycovanie povrchu ocele uhlíkom, synonymum: cementácia, pozri cementácia (oceľ)
* v stavebníctve: 
**zaliatie cementovou zmesou, synonymum: cementácia, pozri cementácia (stavebníctvo)
**pačokovanie
*v zubárstve: vyplnenie diery v zube cementovou plombou, pozri cementovanie (zub)
*v ekológii: metóda spevňovanie kvapalných rádioaktívnych odpadov, pozri cementovanie (ekológia)

## Pozri aj
*cementácia
Dejiny vegetariánstva

Tento článok je o histórii vegetariánstva: 

Historicky bolo vegetariánstvo často založené na filozofických názoroch. Stúpenci určitých hinduistických a budhistických spoločenstiev mali starodávne tradície odmietania konzumácie mäsa. Vyplývali z viery, že všetok život je posvätný a duša sa reinkarnuje do ostatných živých bytostí.

Najstaršie záznamy o vegetariánstve ako o spôsobe a zvyku medzi veľkým počtom ľudí sa týkali starovekej Indie a starovekého Grécka . V oboch prípadoch bolo vegetariástvo úzko späté s nenásilnym konaním proti zvieratám (v Indii sa nazýva *[[ahinsa]]*). Počas rímskej ríše a neskorej Antiky sa vegetariánstvo prakticky vytratilo z Európy . V stredoveku niektorí mnísi nekonzumovali mäso z asketických dôvodov, väčšinou boli pescetariáni. Počas renesancie sa objavilo v Európe avšak do popredia sa dostalo až v 19. a 20. storočí.

Moderné vegetariánstvo sa dostalo do povedomia spoločnosti počas 19. storočia. V roku 1847 Vegetariánska spoločnosť, britská nenáboženská spoločnosť, spopularizovala pojem vegetarián. Propagácia vegetariánstva získala celosvetovú podporu po vzniku Medzinárodnej vegetariánskej únie (*International Vegetarian Union*) v roku 1908. 

V druhej polovici 20. storočia, povzniesol asustrálsky filozof Peter Singer otázku vegetariánstva a práv zvierat. Na konci 20. storočia sa v západných krajinách stali vegetriánske reštaurácie bežným javom. Potravinársky priemysel sa prispôsobuje a na trhu sa objavujú špeciálne vegetariánske potraviny. 

## Referencie


## Literatúra
* Stuart, Tristram: The Bloodless Revolution. A Cultural History of Vegetarianism from 1600 to Modern Times, Norton, New York 2007. ISBN 0-393-05220-6

## Externé odkazy
* 2500 let stravování bez zabíjení video z prednášky 
* Dějiny českého vegetariánství video z prednášky 



Kategória:Vegetariánstvo
Vegetariánstvo
Jadro vodiča

**Jadro [[vodič (elektrotechnika)|vodiča]]** je v elektrotechnike živá (aktívna) časť vodiča. Je to časť vodiča, ktorá je schopná viesť elektrický prúd. Nevodivú časť vodiča nazývame izolácia. Jadro môže byť tvorené ľubovoľným vodivým materiálom. Najčastejšie sa používa kovový drôt, alebo lanko. Pre zvláštne aplikácie sa používa vodivé jadro na báze grafitu.

Kategória:Elektrotechnika
Jadro kábla

**Jadro kábla** je:
* pre mechanické káble:
** drôtené lanko - pohyblivá časť bovdenu
** vložka zabezpečujúca stabilizáciu obkrútených prameňov lana
** iné lano
*v elektrotechnike:
** v širšom zmysle jednotlivé vodiče kábla
** pri koaxiálnom kábli je jadro najvnútornejší vodič (centrovaný do osi kábla)
** pri vysokonapäťovom kábli (lane) je jadrom alebo vložka zabezpečujúca stabilizáciu obkrútených prameňov, alebo nosné oceľové lano. 

## Pozri aj
* drôtené lano

Kategória:Káble
Manderla

**Manderla** môže byť:
* Obchodný a obytný dom Manderla
* priezvisko, napr.:
** Rudolf Manderla (1884 – 1968), bratislavský mäsiarsky podnikateľ
Pri Mýte

right|thumb|Pri Mýte v roku 2019

**Pri Mýte** je polyfunkčný komplex, ktorý sa nachádza v mestskej časti Nové Mesto v okrese Bratislava III pri Račianskej ulici.

Pôvodne mal názov *Slovany* a podľa developera tohto projektu komplex mal byť tvorený dvojicou 41 poschodových vežiakov, ktoré sa mali týčiť do 130-metrovej výšky. Vo výške 112 metrov obe veže malo spojiť 45 metrov dlhé premostenie. 

Projekt sa kvôli globálnej kríze nezačal stavať ani v roku 2012, neskôr bol prepracovaný a bol zmenený názov. Namiesto vežiakov sa realizovalo niekoľko bytoviek s 6-8 nadzemnými podlažiami v dvoch fázach, druhá fáza obsahuje aj 11-podlažnú budovu. Plánuje sa tretia fáza, ktorá dotvorí uličnú čiaru Račianskej ulice.

## Externé odkazy
* domáca stránka projektu

Kategória:Budovy v Bratislave
Keplerova rovnica

**Keplerova rovnica** popisuje pohyb po eliptickej trajektórii v gravitačnom poli.

Majme súradnicový systém s počiatkom v Slnku a osou x mieriacou k perihéliu. Potom možno túto trajektóriu parametrizovať

:x=a (\cos E -e)

:y=b \sin E ,

Kde a je hlavná polos elipsy, b vedľajšia polos elipsy, e vzdialenosť ohniska od stredu elipsy a uhol E excentrická anomália.

Keplerova rovnica má potom tvar:

:E - \varepsilon \sin E = \frac{2\pi}{T} (t-t_0)

Kde \varepsilon je numerická excentricita, T perióda obehu a t_0 čas priechodu perihéliom. Konečne t je čas, v ktorom sa zaujímame o polohu planéty.

## Zdroj

Kategória:Rovnice
Kategória:Nebeská mechanika
Rudolf Manderla

**Rudolf Manderla** (* 10. júl 1884, Blumentál, Bratislava – † 17. apríla 1934, Viedeň) bol bratislavský nemecký mäsiarsky podnikateľ. V rokoch 1933 – 1935 dal postaviť prvú výškovú budovu v Bratislave – Obchodný a obytný dom Manderla.

Rudolf Manderla bol vnuk brata zakladateľa rodinnej mäsiarskej firmy, Andreasa Manderlu, ktorý založil firmu v roku 1866. Rodinu spolu s ostatným nemeckým obyvateľstvom po druhej svetovej vojne deportovali z Česko-Slovenska a majetok bol znárodnený. Usadili sa v Rakúsku. Rodinný podnik, *Rudolf Manderla, úč. sp. veľkomäsiarstvo a veľkoúdenárstvo, továreň na konzervy* bol ako konfiškát včlenený do národného podniku *Západoslovenský mäsový priemysel Bratislava*.

## Rodina
* otec: Ján Manderla (1859-1934)
* matka: Sofia rod. Stöhr (1859-1894)
* syn: Rudolf Manderla 
* syn: Fritz Manderla (* 1919)

## Literatúra
* Fritz Manderla *Autobiographie. Chronik der Pressburger Fleischwarenfabrikanten - Familie Manderla* (*Životopis Fritza Manderlu, Kronika bratislavskej rodiny výrobcov mäsových výrobkov Manderlovcov*). Múzeum kultúry karpatských Nemcov, Bratislava, 1998
* Roman Holec *Manderla Rudolf* (*Sága rodu mäsiarov*). In: Do pamäti národa. Osobnosti slovenských dejín prvej polovice 20.storočia. Bratislava, Veda 2003, s. 375-378

## Externé odkazy
* Konfiškáty včlenené do n. p. Západoslovenský mäsový priemysel Bratislava
* Záznam o narodení a krste v matrike záznam 305 - farnosť Blumentál-Bratislava

Kategória:Narodenia v 1884
Kategória:Úmrtia v 1968
Kategória:Slovenskí podnikatelia
Kategória:Osobnosti z Bratislavy
Kategória:Slovenské osobnosti nemeckého pôvodu
Kategória:Narodenia 10. júla
Kategória:Pochovaní na Ondrejskom cintoríne
Zoznam významných Karpatských Nemcov

Toto je **zoznam významných Karpatských Nemcov**.

## Obchod a podnikanie
* Ján Breuer, knihtlačiar
* Rudolf Manderla, mäsiarsky podnikateľ
* Alexander Stein, pivovarník

## Umenie
* Johann Sigismund Kusser, kapelník a zakladateľ opery v Hamburgu
* Johann Nepomuk Hummel, hudobný skladateľ
* Franz Schmidt, hudobný skladateľ
* Alfred Marnau, spisovateľ
* Juraj Rafael Donner, sochár
* Johann Brokoff, sochár
* Viktor Oskar Tilgner, sochár

## Veda a technika
* Štefan Endlicher
* Jozef Karol Hell
* Maximilián Hell
* Ján Wolfgang Kempelen
* Philipp Lenard
* Jozef Maximilián Petzval
* Ján Andrej Segner
* Gašpar Weindl 

## Politika
* Pavol Tonhauzer
* Rudolf Schuster
 

Karpatskí Nemci
Black Books

***Black Books*** je britský sitcom, ktorý bol vysielaný na anglickom kanáli Channel 4. Hlavné postavy v ňom hrali Dylan Moran, Bill Bailey a Tamsin Greig, scenár napísali Dylan Moran, Graham Linehan, Arthur Mathews, Kevin Cecil a Andy Riley a producentom bola Nira Park. Seriál vyhral dvakrát cenu Britskej filmovej a televíznej akadémie (BAFTA), v rokoch 2001 a 2005 a tiež získal cenu Zlatá ruža (Rose d’Or) v roku 2001. Celkovo boli natočené tri série každa po šesť dielov. Žiadne ďalšie série sa natáčať nebudú.

Ukazuje príbeh majiteľa knihkupectva Bernarda Blacka, ktorý nemá rád ľudí, k ničomu nemá úctu a každý večer pije víno. Spolu s ním tu vystupujú ďalšie postavy, Manny Bianco, ktorého Bernard na začiatku seriálu zamestnal ako pomocníka a Fran Katzenjammer, Bernardova kamarátka.

Seriál zatiaľ nebol vysielaný na slovenských televíznych staniciach.

## Zoznam častí
### Prvá séria
# „Cooking The Books“
# „Manny's First Day“
# „The Grapes Of Wrath“
# „The Blackout“
# „The Big Lock-Out“
# „He's Leaving Home“

### Druhá séria
# „The Entertainer“
# „Fever“
# „The Fixer“
# „Blood“
# „Hello Sun“
# „A Nice Change“

### Tretia séria
# „Manny Come Home“
# „Elephants And Hens“
# „Moo-Ma And Moo-Pa“
# „A Little Flutter“
# „The Travel Writer“
# „Party“

## Referencie


## Externé odkazy
* 
* 

Kategória:Britské sitkomy
Kategória:Televízne seriály z roku 2000
Kategória:Televízne seriály Channel 4
Malá Svinka

**Malá Svinka** je vodný tok v Bachurni a Šarišskej vrchovine na území okresu Sabinov a Prešov. Je to ľavostranný prítok Svinky, ktorý má dĺžku približne 26 km a je tokom VI. rádu.

## Priebeh toku
Riečka pramení v strednej časti pohoria Bachureň, na východnom úbočí Žliabok (), v nadmorskej výške približne  Prameň sa nachádza v lesnom poraste v závere doliny, pod hrebeňom medzi Žliabkami a Bachurňou (). Krátko tečie na sever, no pod Javorom () sa stáča na východ a priberá menší pravostranný prítok. Na južnom úpätí Dlhých dielov () priberá prítok spod Bachurne (), zakrátko ďalší spod Hradiska (). V obci Renčišov sprava priberá významný pravostranný Renčišovský potok a v okolí i menšie ľavostranné prítoky z oblasti Mardune (). Pred Uzovskými Pekľanmi sa do Malej Svinky vlieva pravostranný Mindžovský potok a ľavostranný Strem, pod obcou sa riečka postupne stáča na juhovýchod a opúšťa pohorie Bachureň. Už v Šarišskej vrchovine a jej časti Širocká brázda preteká cez Jarovnice, kde priberá Močidľanský a Jarovnický potok. Pod obcou začína silno meandrovať a pokračuje už časťou Sedlická brázda cez Lažany k obci Svinia, priberajúc menšie prítoky. Na okraji obce, už v Chminianskej brázde podteká cestu I/18 a súbežnú diaľnicu D1 a smeruje na juhovýchod do obce Kojatice, kde priberá posledný, ľavostranný prítok. Na okraji obce, v nadmorskej výške približne , ústí do rieky Svinka, prítoku Hornádu. Riečka patrí do širšieho povodia rieky Slaná.

Malá Svinka preteká katastrálnym územím obcí Dubovica, Renčišov, Rožkovany, Uzovské Pekľany a Jarovnice v okrese Sabinov v Prešovskom kraji, následne pokračuje obcami Lažany, Svinia a Kojatice v okrese Prešov.

## Referencie

## Pozri aj
* Šarišská vrchovina, Širocká brázda, Sedlická brázda, Chminianska brázda
* Bachureň

## Externé odkazy
* Poloha na turistickej mape

## Iné projekty

Kategória:Rieky na Slovensku
Kategória:Povodie Hornádu
Kategória:Vodné toky v okrese Prešov
Kategória:Vodné toky v okrese Sabinov
Kategória:Vodné toky v Bachurni
Kategória:Vodné toky v Šarišskej vrchovine
Kategória:Dubovica
Kategória:Renčišov 
Kategória:Rožkovany
Kategória:Uzovské Pekľany
Kategória:Jarovnice 
Kategória:Lažany (okres Prešov)
Kategória:Svinia
Kategória:Kojatice (okres Prešov)
Zoznam anime spoločností

Toto je **zoznam anime spoločností**  v Japonsku v abecednom poradí. Patria sem anime štúdiá, v ktorých sa vytvára anime. Ďalej sú sem zaradené spoločnosti, ktoré sa tiež zaoberajú produkciou hier v štýle anime. Niekedy je anime vytvorené na základe úspechu počítačovej hry. Väčšinou ide o hry pre dospelých. Sú tu tiež televízne spoločnosti sústreďujúce sa na anime produkciu a iné spoločnosti podieľajúce sa na priemysle animácií (cosplay, hračky a pod).

## A
* A-1 Pictures
* Áge
* Ajia-do Animation Works
* Animate: anime, hry, mangy
* Animax: televízia, vysielaná aj v mnohých iných krajinách
* Animaze Inc.
* Anime International Company
* Anime Sound Production: spoločnosť vytvárajúca zvukové efekty pre televíziu, filmy, rádio, video, CD, kazety a hry v priemysle animácií
* Aniplex
* Artland
* Ashi Productions

## B
* Bandai Visual
* Bee Train
* Bones: anime, filmy, hry
* Broccoli

## C
* Cherry Lips
* Chiba Television broadcasting Corporation
* Cospa: japonská odevná spoločnosť špecializujúca sa na produkciu cosplay kostýmov a iných odevov pre zákaznícku základňu tvorenú fanúšikmi

## D
* D/visual
* D/world
* Dynamic Planning

## E
* Eiken

## F
* Fizz Sound Creation: spoločnosť vytvárajúca zvukové efekty pre televíziu, filmy, rádio, video, CD, kazety a hry v priemysle animácií
* Fuji Television: televízia

## G
* G&G Entertainment
* Gainax
* Gallop
* Genco
* Geneon
* Ghibli
* Gimik
* GONZO
* Green Bunny
* Group TAC

## H
* Hal Film Maker
* Headgear

## J
* J.C.Staff

## K
* Kaiyodo
* Kitty Films
* Kyoto Animation

## P
* Pink Pineapple

## S
* Studio Pierrot
* Sunrise

Kategória:Anime
Kategória:Kultúra v Japonsku
Kategória:Manga a anime
Duša (rozlišovacia stránka)

**Duša** môže byť:
*všeobecne: vnútorný svet človeka, duch, myseľ
*vo filozofii a náboženstve: pozri duša
*prenesene: 
** človek
** obyvateľ, pozri obyvateľ
** v oslovení: milá osoba
** hlavný činiteľ, centrálna osoba
*v technike: 
**vzduchom napustené gumové vnútro predmetu, pozri duša lopty,  duša pneumatiky
**hmota, ktorá tvorí jadro inej hmoty, napr. duša lana (=jadro lana)
*v hudbe:
**stĺpik medzi spodnou a vrchnou stenou sláčikového nástroja, pozri duša (sláčikový hudobný nástroj)
**pozri duša (fúkací dychový nástroj)
* dreň (konára a podobne)
* nárečovo: rybací mechúr
* potok na Slovensku, prítok Latorice, pozri Duša (vodný tok)
* domácka podoba ženského prvého (krstného) mena Dušana, pozri Dušana
* priezvisko, pozri Duša (priezvisko), napr.:
** Anton Duša (* 1933), slovenský výtvarník a bábkarsky technológ

## Pozri aj
*duša človeka
*duša zvieraťa
*duša remeňa – mäkký materiál vypĺňajúci remeň, obojok
Štefan Ladislav Endlicher

**Štefan Ladislav Endlicher** alebo **Stephan Ladislaus Endlicher** (* 24. jún 1804, Bratislava – † 28. marec 1849, Viedeň, Rakúsko) bol nemecký a rakúsky botanik, riaditeľ botanickej záhrady vo Viedni.

Zaoberal sa aj medicínou, históriou, a orientalistikou a filológiou (sinológ, japanológ). Ako prvý popísal stromy rodu Sequioa a dal im pravdepodobne meno podla Čerokézkeho indiána a vynálezcu písma tohoto kmeňa, Sequoyah. V roku 1847 presadil s Jozefom von Hammer-Purgstall založenie cisárskej Akadémie vied (neskôr Österreichische Akademie der Wissenschaften, ÖAW).

## Dielo
* *Genera Plantarum Secundum Ordines Naturales Disposita* (183650)
* *Synopsis Coniferarum*

## Externé odkazy
* Záznam o narodení a krste v matrike záznam číslo 316 - farnosť Sv. Martina; pokrstený ako Stephanus Ladislaus Ondlicher

Kategória:Rakúski botanici
Kategória:Osobnosti z Bratislavy
Kategória:Držitelia Radu Pour le Mérite
Kategória:Slovenskí botanici
Kategória:Slovenské osobnosti nemeckého pôvodu
Kategória:Vyučujúci na Viedenskej univerzite
Kategória:Poslanci Frankfurtského parlamentu
Design of a Decade 1986/1996

***Design of a Decade 1986/1996*** je prvý Greatest Hits album (celkovo ôsmy) americkej R&B/popovej speváčky Janet Jackson. 

## Zoznam skladieb
# „Runaway“ – 3:35
# „What Have You Done for Me Lately“ – 4:44
# „Nasty“ – 4:03
# „When I Think of You“ – 3:56
# „Escapade“ – 4:45
# „Miss You Much“ – 4:12
# „Love Will Never Do (Without You)“ – 4:35
# „Alright“ – 4:39
# „Control“ – 5:14
# „The Pleasure Principle“ – 4:13
# „Black Cat“ – 4:48
# „Rhythm Nation“ – 5:58
# „That's the Way Love Goes“ – 4:25 
# „Come Back to Me“ – 5:38
# „Let's Wait Awhile“ – 4:36
# „Twenty Foreplay“ – 6:06

### Zoznam skladieb - vydanie "International"
# „Runaway“ – 3:34
# „What Have You Done for Me Lately“ (Single Version) – 3:32
# „Nasty“ (Edit of Remix) – 3:44
# „When I Think of You“ – 3:55
# „Escapade“ – 4:44
# „Miss You Much“ (Vinyl Album Version) – 3:51
# „Whoops Now“ (Edit) – 4:06
# „Love Will Never Do (Without You)“ (Single Edit) – 4:35
# „Alright“ (7" Remix Without Rap) – 4:39
# „The Best Things in Life Are Free“ (Edit of UK 7" Remix) (s Lutherom Vandrossom) – 4:05
# „Control“ (Edit) – 3:27
# „The Pleasure Principle“ (Edit) – 4:13
# „Black Cat“ (Video Mix with Long Solo) – 4:47
# „Rhythm Nation“ (7" Edit) – 4:27
# „That's the Way Love Goes“ – 4:25
# „Come Back to Me“ (Remix) – 5:36
# „Let's Wait Awhile“ – 4:36
# „Twenty Foreplay“ – 5:20

Kategória:Kompilačné albumy z 1995
Kategória:Albumy Janet Jacksonovej
Tepelné relé

**Tepelné [[relé]]** je pomalobežná prúdovo závislá ochrana elektrických zariadení.

Tepelné relé je tvorené bimetalickým článkom, ktorý je vyhrievaný priamo prechádzajúcim prúdom, alebo nepriamo odporovým článkom. Pri dlhšie trvajúcej záťaži sa bimetal nahreje, prehne sa a tým rozpojí kontakt spínacej cievky stykača. Čas preťaženia, ktorý je nutný na vypnutie stykača je v malom rozsahu regulovateľný a závislý od veľkosti prechádzajúceho prúdu. Tepelné relé teda predstavuje prúdovo závislú ochranu. Po vychladnutí je možno stykač znova zapnúť pomocou tlačidla.

Takéto relé sa dodávajú v stanovených menovitých prúdoch. Výhodou oproti ističu je, že relé znesie krátkodobé špičky (krátko trvajúce preťaźenie). Relé by sa malo zapájať spolu s ističom, ktorý je nastavený na vyššie prúdové zaťaženie ako tepelné relé.

Kategória:Elektrotechnika
Janet.

***janet.*** je piaty štúdiový album (celkovo šiesty)  americkej R&B/popovej speváčky Janet Jackson, ktorý bol zároveň ako prvý vydaný v roku 1993 u hudobného vydavateľstva Virgin Records. 

## Zoznam skladieb
# „Morning“ – 0:31
# „That's the Way Love Goes“ (Jackson/Harris/Lewis) – 4:25
# „You Know“ – 0:12
# „You Want This“ (Jackson/Harris/Lewis) – 5:05
# „Be A Good Boy“ – 0:07
# „If“ (Jackson/Harris/Lewis) – 4:31
# „Back“ – 0:04
# „This Time“ (Jackson/Harris/Lewis) (feat. Kathleen Battle) – 6:58
# „Go On Miss Janet“ – 0:05
# „Throb“ (Jackson/Harris/Lewis) – 4:35
# „What'll I Do“ (Jackson/Cropper/Shamwell) – 4:05
# „The Lounge“ – 0:15
# „Funky Big Band“ (Jackson/Harris/Lewis) – 5:23
# „Racism“ – 0:08
# „New Agenda“ (Jackson/Harris/Lewis) (featuring rap by Chuck D) – 4:00
# „Love Pt. 2“ – 0:11
# „Because of Love“ (Jackson/Harris/Lewis) – 4:20
# „Wind“ – 0:11
# „Again“ (Jackson/Harris/Lewis) – 3:47
# „Another Lover“ – 0:11
# „Where Are You Now“ (Jackson/Harris/Lewis) – 5:47
# „Hold On Baby“ – 0:10
# „The Body That Loves You“ (Jackson/Harris/Lewis) – 5:33
# „Rain“ – 0:18
# „Any Time, Any Place“ (Jackson/Harris/Lewis) – 7:08
# „Are You Still Up“ – 1:36
# „Sweet Dreams“/„Whoops Now“ (US-vydanie) (Jackson) – 5:34
# „Whoops Now“ (UK-vydanie) - 4:58

## Zoznam skladieb limitovaného vydania
### Disk 1
Štandardné US-vydanie

### Disk 2
# „That's The Way Love Goes/If“ (Medley) - 5:48 [= živá nahrávka z jej vystúpenia v roku 1993 na MTV VMA]
# „That's The Way Love Goes“ (We Aimsta Win Mix) - 5:41 [= „We Aimsta Win Mix #1“]
# „Again (French Version)“ - 3:53
# „If (Brothers In Rhythm Swing Yo Pants Mix)“ - 6:20
# „One More Chance“ - 5:54
# „That's The Way Love Goes (CJ Macintosh R&B Mix)“ - 6:19 [= „CJ R&B 12" Mix“]
# „If (Todd Terry Janet's Jeep Mix)“ - 6:27
# „Again“ (Piano/Vocal) - 3:48

## B strany
* „One More Chance“ (B-side to „If“) - 5:54
* „And On and On“ (B-side to „Any Time, Any Place“) - 4:50
* „70's Love Groove“ (B-side to „You Want This“) - 5:47

Kategória:Hudobné albumy z 1993
Kategória:Albumy Janet Jacksonovej
Gustav Stresemann

**Gustav Stresemann** (* 10. máj 1878, Berlín, Nemecko – † 3. október 1929, Berlín, Nemecko) bol nemecký liberálny politik a štátnik, bol kancelárom a ministrom zahraničia Nemecka v období Weimarskej republiky. V roku 1926 mu bola udelená Nobelova cena za mier.

## Iné projekty

Kategória:Kancelári Nemecka
Kategória:Nemeckí politici
Kategória:Nositelia Nobelovej ceny za mier
Kategória:Osobnosti na nemeckých poštových známkach
Kategória:Osobnosti z Berlína
Stechiometrický vzorec

**Stechiometrický vzorec** chemickej látky udáva pomer jednotlivých atómov v molekule.

## Príklady stechiometrických vzorcov

* HO peroxid vodíka (H2O2)
* H2O voda
* NO2 oxid dusičitý (NO2)

## Pozri aj

* Chemický vzorec

Kategória:Chemická štruktúra
Dolly (ovca)

thumb|Dolly vystavená v Royal Museum of Scotland
**Dolly** (* 5. júl 1996 – † 14. február 2003) bola ovca (resp. bahnica), ktorá bola prvým cicavcom vyklonovaným z dospelých telových buniek. Na klonovanie boli použité bunky z prsníka (vemena), čo bolo podnetom na to, aby dostala meno po dobre formovanej americkej country hviezde Dolly Partonovej. Ovca bola naklonovaná v Roslinskom inštitúte v Edinburghu, (Škótsko), kde sa dožila šesť rokov. Jej narodenie bolo oznámené vo februári 1997.

Pri klonovaní Dolly bola použitá technológia nukleárneho prenosu somatických buniek. Bunkové jadro z dospelej bunky je presunuté do neoplodnenej materskej vaječnej bunky, z ktorej bolo pôvodné jadro odstránené. Táto hybridná bunka je potom stimulovaná elektrickým šokom, aby sa rozdelila. Keď sa vyvinie na blastocyt, je implantovaná „náhradnej matke“.

Rok predtým tento istý tím naklonoval ovcu zo zárodočnej bunky, čo však nebolo považované za objav, pretože dospelé klonované zvieratá boli z embryonálneho tkaniva klonované už od roku 1958, kedy sa používali bunky žaby *[[Xenopus laevis]]*.

Dolly bola prvým klonom vytvoreným z bunky vzatej z dospelého zvieraťa. Tento proces je však stále veľmi neefektívny, vzhľadom na to, že Dolly bola jediným jahňaťom, ktoré sa dožilo dospelosti z 277 pokusov. Je tiež uznávaná ako jeden z najväčších pokrokov vo vývoji modernej biológie. Wilmut, vedúci tímu, ktorý vytvoril Dolly, v roku 2007 oznámil, že technológia prenosu jadra nemôže byť nikdy dostatočne efektívna pre použitie pri ľuďoch. 

15. februára 2003 bolo verejnosti oznámené, že u Dolly musela byť vykonaná eutanázia, lebo sa u nej rozvinulo pľúcne ochorenie a poškodenie ciev. Dolly sa dožila iba šiestich rokov. Je známe, že rasa, z ktorej pochádzala sa dožíva okolo 12 – 15 rokov. Medzi vysvetleniami tohto rozdielu sa uvádza, že Dolly bola klonovaná z genetického materiálu „darkyne“, ktorá mala šesť rokov, teda sa geneticky narodila ako šesťročná.

Dolly prežila celý svoj život v Roslin Institute. Tam žila spolu s Waleským horským capom a porodila dokopy šesť jahniat. Jej prvé jahňa nazvané Bonnie sa narodilo v apríli 1998. V nasledujúcom roku Dolly porodila dvojičky Sally a Rossie. Rok potom Dolly porodila trojičky Lucy, Darcy a Cotton. Na jeseň v roku 2001 vo veku 5 rokov sa u Dolly vyvinula artritída a začala chodiť strnulo. Toto sa však úspešne podarilo vyliečiť protizápalovými liekmi.

Prekvapivý bol výsledok pitvy, ktorý zistil nádorové zmeny na jej pľúcach, ktoré sú bežné pri ochorení oviec, ktoré spôsobuje retrovírus JSRV (choroba Jaagsiekte). Vedci z Roslinského inštitútu si nemyslia, že by toto ochorenie malo priamy súvis s tým, že bola Dolly klonovaná. Riziko pľúcnych ochorení je bežné pre ovce, ktoré sú držané vo vnútri, ako bola práve Dolly, ktorá musela z bezpečnostných dôvodov prespávať vo vnútri. Dolline pozostatky sú v súčasnosti vystavené v Škótskom kráľovskom múzeu.

## Iné projekty

Kategória:Klonovanie
Kategória:Slávne zvieratá
Čišima (provincia)

Provincia **Čišima** () bola bývalá japonská provincia vytvorená v období Meidži. Pôvodne zahŕňala Kurilské ostrovy severne od Kunaširi a neskoršie bol do nej začlenený aj Šikotan. Jej pôvodné teritórium je v súčasnosti obsadené Ruskom a jeho územia sa zriekli v San Franciskej Dohode (pozri Konflikt o Kurilské ostrovy)

Provincia vznikla 15. augusta 1869 z 5 okresov. V roku 1872 pri sčítaní ľudu bola populácia provincie 437. V novembri roku 1875 bola prefektúra Karafuto (Sachalin) prisúdená Rusku pri výmene za Kurilské ostrovy v Petrohradskej Dohode (1875). Kurilské ostrovy boli rozdelené do 3 nových okresov.  V januári 1885 bol ostrov Šikotan transformovaný z provincie Nemuro. Stal sa  okresom Šikotan.

## Okresy
*Kunaširi (国後郡) (obsadený a spravovaný  Ruskom, see Konflikt o Kurilské ostrovy)
*Etorofu (択捉郡) (obsadený a spravovaný Ruskom)
*Furebecu (振別郡) (zrušený v Apríli 1923 keď jeho dediny sa spojili s niekoľkými dedinami okresov Šana a Etorofu do formy dediny Rubecu v Etorofu)
*Šana (紗那郡) (obsadený a spravovaný Ruskom)
*Šibetoro (蘂取郡) (obsadený a spravovaný Ruskom)
*Šikotan (色丹郡) (oddelený od okresu Hanasaki v roku 1885; v súčasnosti obsadený a spravovaný Ruskom)
*Uruppu (得撫郡) Získaný Petrohradskou Dohodu, prenechaný San Franciskou dohodou
*Šimuširo (新知郡) Získaný Petrohradskou Dohodu, prenechaný San Franciskou dohodou
*Šumušu (占守郡) Získaný Petrohradskou Dohodu, prenechaný San Franciskou dohodou

## Zdroje

Kategória:Staré provincie v Japonsku
Pavol Mikulík

**Pavol Mikulík** (* 2. marec 1944, Prešov† 27. november 2007, Bratislava) bol slovenský herec. Jeho brat Peter bol režisér a herec.

Patril k najviac obsadzovaným slovenským hercom. Od detstva účinkoval v rozhlasových inscenáciách. V SND hosťoval už počas štúdia.

Medzi jeho najznámejšie filmové postavy patrí rola richtára v úspešnej rozprávke Perinbaba (1985). Venoval sa aj pedagogickej činnosti, v roku 1990 bol prorektorom VŠMU.

V roku 1993 prekonal mozgovú príhodu a ostal pripútaný na invalidný vozík. O niekoľko rokov sa stal prvým obyvateľom petržalského penziónu Leberfinger, ktorý zrekonštruoval jeho niekdajší kolega Ľubo Roman. 

V roku 2000 sa vrátil na javisko v predstavení *Na konci hry*, za stvárnenie hlavného hrdinu dostal ocenenie Krištáľové krídlo. Zomrel v roku 2007 na zlyhanie srdca.

## Filmografia

## Filmografia (dabing - výber)
### Filmy (výber)
* 1972 - *[[Robinson Crusoe (film z roku 1972)|Robinson Crusoe]]* (Piatok)
* 1975 - ''Šípy Robina Hooda'' (hlas)
* 1976 - *[[Kocúr v čižmách na ceste okolo sveta]]* (hlas) (Kinodabing)
* 1985 - *[[D.A.R.Y.L.]]* (Dr. Jeffrey Stewart)
* 1986 - ''Meno ruže'' (*opát*)
* 1987 - ''Pehavý Max a strašidlá'' (Sancho Gracia (prokurátor)) [postsynchrón]
* 1989 - *[[Asterix a veľký boj|Astérix a veľký boj]]* (Asterix) (Kinodabing)
### Seriály (výber)
* Curro Jiménez
* Dempsey a Makepeacová
* Dobrodružstvá Sherlocka Holmesa - John Castle (Carruthers) [ČST]
* Dráčik (pes Rexo, viaceré postavy) [ČST]
* Emil z Lönnebergy - Astrid Lindgrenová (rozprávač)
* Flintstonovci - Alan Reed (Fred Flintstone) [prvé série]
* Kocúr Máčik a mesiačik (rozprávač) [postsynchrón]
* Quo vadis? - George Wilson(Pedanius)
* Rodina Addamsovcov
* Rodinka z Lochnesského jazera (rozprávač, viaceré postavy) [ČST]
* Rozprávková jazda (Shere Khan) [STV]
* Smelý zajko [postsynchrón]
* Smelý zajko v Afrike [postsynchrón]
* Terč 
* Teta - Sancho Gracia (prokurátor) [postsynchrón]
* Včielka Maja (Alexander Veľký) [ČST]
* Vojna volov - Stefan Behrens (Herzog Ludwig) [postsynchrón]

## Literatúra
* Pavol Mikulík: *Recepty Paľa Mikulíka*, Motýľ, 2001, ISBN 80-88978-28-9, 
* Silvia Lispuchová: *Pavol Mikulík - A just nie!*, Cesty, 2002,  ISBN 8071818070,

## Referencie

## Externé odkazy
* 
* 
*  
* Pavol Mikulík na FDb.cz
* Pavol Mikulík na Osobnosti.sk

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Súrodenci v herectve
Kategória:Slovenskí pedagógovia
Kategória:Autori kuchárskych kníh
Kategória:Držitelia Krištáľového krídla
Kategória:Držitelia ceny Igric
Kategória:Členovia SFTA
Kategória:Osobnosti z Prešova
Kazimír III. (Poľsko)

**Kazimír III. Veľký** (* 30. apríl 1310, Kowal – † 5. november 1370, Krakov) bol posledným poľským kráľom z rodu Piastovcov v rokoch 1333 – 1370. Usiloval sa o dokončenie zjednotenia Poľska a bol skvelým diplomatom. Zúčastnil sa v roku 1335 stretnutia troch vládcov vo Vyšehrade. Poľskí historici ho tradične považujú za jedného z najvýznamnejších stredovekých vládcov Poľska.

## Založenie univerzity

V roku 1364 Kazimír Veľký založil Krakovskú univerzitu podľa vzoru Bolonskej univerzity a Padovskej univerzity. Bola to prvá univerzita na území Poľska a druhá najstaršia v strednej Európe.

## Iné projekty

Kategória:Narodenia v 1310
Kategória:Úmrtia v 1370
Kategória:Králi Poľska
Kategória:Piastovci
Kategória:Osobnosti na poľských bankovkách
Konfiguračný vzorec

**Konfiguračný (geometrický) vzorec** chemickej látky znázorňuje priestorové usporiadanie atómov, iónov, či molekúl (atómovú konfiguráciu). 

V organických zlúčeninách sa zvyknú udávať aj uhly medzi väzbami. Elektrónové páry sa vzájomne odpudzujú, preto sa v priestore okolo centrálneho atómu orientujú tak, aby boli čo najďalej od seba. 

* 2 elektrónové páry sa orientujú pozdĺž priamky, trojtá a jednoduchá väzba - uhol **180°** (pr. kyanovodík)
* 3 elektrónové páry smerujú do vrcholov trojuholníka - uhol **120°** (pr. naftalén)
* 4 elektrónové páry smerujú do vrcholov pravidelného štvorstena - uhol **109°** (pr. metán)
* 5 elektrónových párov smeruje do vrcholov trojbokej dipiramídy - uhly **120°** a **90°** (pr. fluorid fosforečný)
* 6 elektrónových párov smeruje do vrcholov pravidelného osemstena - uhol **90°** (pr. fluorid sírový)

## Príklady konfiguračných vzorcov
O=C=O - oxid uhličitý

H-C≡N - kyanovodík

## Pozri aj

* Chemický vzorec
* Teória VSEPR

Kategória:Chemická štruktúra
Gheorghe Hagi

**Gheorghe Hagi** (* 5. február 1965, Săcele, Rumunsko), je  bývalý rumunský futbalista. Mal prezývku *Karpatský Maradona* a bol považovaný za futbalového hrdinu doma aj v Turecku. Získal ocenenie *Rumunský hráč roka* šesťkrát a tiež získal ocenenie *Rumunský hráč storočia*.

Reprezentoval Rumunsko na Majstrovstvách sveta v rokoch 1990, 1994 a 1998 a na Majstrovstvách Európy v rokoch 1984, 1996 a 2000. Spolu odohral v drese Rumunska 125 zápasov, v ktorých strelil 35 gólov.

Po ukončení aktívnej kariéry ostal pri futbale ako tréner.

Kategória:Narodenia v 1965
Kategória:Rumunskí futbalisti
Kategória:Hráči Real Madrid CF
Kategória:Hráči Brescia Calcio
Kategória:Hráči FC Barcelona
Kategória:Hráči Galatasaray SK
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Günter Grass

**Günter Wilhelm Grass** (* 16. október 1927, Slobodné mesto Gdansk – † 13. apríl 2015, Lübeck, Nemecko) bol popredný nemecký prozaik, básnik, dramatik a výtvarník. V roku 1999 dostal Nobelovu cenu za literatúru.

Preslávil ho jeho prvý román *[[Plechový bubienok]]* (*Die Blechtrommel*, 1959), ktorý sa zaraďuje k popredným dielam európskej povojnovej literatúry a je kľúčovým dielom magického realizmu.

## Životopis
Narodil sa v Gdaňsku. Po skončení druhej svetovej vojny sa ocitol v Nemecku, kde sa vyučil za kamenára. V Düsseldorfe vyštudoval Vysokú školu výtvarných umení. Bol členom Skupiny 47 až do jej zániku v roku 1990. Jeho slávny román *Plechový bubienok* (Die Blechtrommel) bol preložený do mnohých jazykov a aj sfilmovaný.

Zomrel 13. apríla 2015 v nemeckom Lübecku vo veku 87 rokov.

## Politika
Günter bol silným stúpencom Sociálnodemokratickej strany Nemecka (SPD). Vplyv jeho ľavicových politických názorov sa prejavuje aj v jeho dielach.

## Ocenenia
Grass bol nositeľom mnohých ocenení. V roku 1999 mu bola udelená Nobelova cena za literatúru.

## Zaujímavosti
[thumb|Záznam z Grassovho zajatia americkou armádou v apríli [1945]]
* Grassova divadelná dráma *Plebejci skúšajú povstanie* (1966) spôsobila, že bol do neskorých 80. rokov v NDR nežiaducou osobou.
* Po invázii vojsk Varšavskej zmluvy do Česko-Slovenska v roku 1968 pomáhal morálne a materiálne česko-slovenským disidentom.
* Jeho zatiaľ posledné, autobiografické dielo *Pri šúpaní cibule* (Beim häuten der Zwiebel, 2006) sa stalo veľmi kontroverzným. Grass sa tu priznáva, že ako mladý bol členom Waffen-SS. Nositelia Nobelovej ceny by však nemali mať nacistickú minulosť.

## Dielo
* *[[Plechový bubienok]]* (Die Blechtrommel, 1959)
* *Mačka a myš* (Katz und Maus, 1963)
* *Žabie lamento* (Unkenrufe, 1992)
* *Moje storočie* (Mein Jahrhundert, 1999)
* *Ako rak* (Im Krebsgang, 2002)
* *Pri šúpaní cibule* (Beim häuten der Zwiebel, 2006)

## Referencie

## Iné projekty
 

Kategória:Nemeckí spisovatelia
Kategória:Nemeckí spisovatelia románov
Kategória:Nositelia Nobelovej ceny za literatúru
Kategória:Nemeckí nositelia Nobelovej ceny
Kategória:Nemeckí ateisti
Kategória:Osobnosti z Gdanska
Kategória:Nemeckí grafici
Živý vodič

**Živý vodič**, **vodič pod prúdom** alebo **aktívny vodič** označuje elektrický vodič v ktorom sa v danom okamihu nachádza elektrické napätie. Podobne sa aj časti elektrických zariadení v ktorých sa v danom okamihu nachádza elektrické napätie označujú ako "živé".

Kategória:Elektrotechnika
Kitami (provincia)

Provincia **Kitami** () bola bývalá japonská provincia na ostrove Hokkaidó, ktorá existovala iba krátko. Jej rozloha zodpovedala súčasným  podprefektúram Sója a Abaširi bez okresu Abaširi.

Provincia vznikla 15. augusta 1869 z 8 okresov. V roku 1872 pri sčítaní ľudu bola populácia provincie 1 511. V roku 1882 boli provincie na Hokkaidó zrušené.

## Okresy
*Sója (宗谷郡)
*Riširi (利尻郡)
*Rebun (礼文郡)
*Esaši (枝幸郡)
*Monbecu (紋別郡)
*Tokoro (常呂郡)
*Abaširi (網走郡)
*Šari (斜里郡)

## Zdroj

Kategória:Staré provincie v Japonsku
Dekonštruktivizmus

**Dekonštruktivizmus** môže byť:
*vo filozofii: postštrukturalizmus
*v architektúre: pozri dekonštruktivizmus (architektúra)
Mercury-Atlas 5

**Mercury-Atlas 5** bol americký orbitálny skúšobný kozmický let v rámci programu Mercury. Odštartoval 29. novembra 1961 so šimpanzom Enosom na palube. Loď dvakrát obletela Zem a pristála asi 320 km južne od Bermúd. Enos sa stal prvým primátom zo Spojených štátov a celkovo tretím hominidom, ktorý obletel Zem.

## Iné projekty

Kategória:Program Mercury
Kategória:Kozmonautika v 1961
Avion Shopping Park (Bratislava)

**Avion Shopping Park** je najväčšie nákupné centrum na Slovensku a bolo otvorené v roku 2002. Patrí do siete nákupných centier AVION v Česku a na Slovensku. Nákupné centrá sa ešte nachádzajú v Prahe, Brne, Ostrave. U nás sa nachádza v Bratislave na Ivanskej ceste na Trnávke v mestskej časti Ružinov.

Celková prenajímateľná plocha centra je , posledné rozšírenie bolo 31. októbra 2012.

Medzi najväčších prenajímateľov v Avione patria IKEA, H&M, ZARA, Next, Datart, Peek and Cloppenburg, C&A, Sports Direct, Kaufland a iné.

## Dopravné spojenie

## Galéria

Avion Hypernova zoom.jpg|Avion Shopping Park, Hypernova
Avion Shopping Park 3.jpg|Jeden zo vstupov do nákupného strediska


## Referencie

## Externé odkazy
* Domovská stránka

 

Kategória:Nákupné centrá v Bratislave
Kategória:Architektúra z 2002
Laktoovovegetariánstvo

**Laktoovovegetariánstvo** alebo **lakto-ovo vegetariánstvo** je druh vegetariánstva. Obmedzuje príjem živočíšnych bielkovín, ale celkom ich nevylučuje. Takíto vegetariáni nejedia mäso, ale jedia vajcia aj mliečne výrobky (napríklad mlieko, syr, maslo alebo jogurt). Názov pochádza z latinčiny, kde *lacto* znamená mlieko a *ovo* vajce.

Tento druh vegetariánstva je v Európe a Spojených štátoch najrozšírenejší. Preto keď sa hovorí o vegetariánstve vo všeobecnosti, myslí sa tým tento druh. V niektorých národoch je označenie vegetarián iba pre čiastočného vegetariána (napr. v japonskí vegetariáni bežne jedia ryby). Na druhej strane indickí vegetariáni bežne nejedia vajcia a tí, čo vajcia jedia, sú označovaní za nevegetariánov alebo *eggetariánov* (čo je výraz častejšie používaný pre ovo vegetariánov).

Niektorí lakto-ovo vegetariáni motivovaní etickými dôvodmi sa často vyhýbajú konzumácii oplodnených vajec alebo kaviáru, pretože ide o zabitie živého zárodku. Niektorí vegetariáni jedia iba vajcia z ekofariem. Kaviár ale nekonzumuje väčšina lakto-ovo vegetariánov z toho dôvodu, že pri jeho získaní je ryba zabitá.

V leteckej doprave je lakto-ovo vegetariánske jedlo známe ako VLML.



Kategória:Vegetariánstvo
Izolácia

**Izolácia** (alebo v niektorých významoch aj **izolovanie**) môže byť:
* všeobecne:
** oddelenie, odlúčenie
** odlúčenosť
* v stavebníctve a technike: 
** zariadenie či praktické opatrenie chrániace niečo proti nežiaducim vplyvom, zásahom (tepelným zmenám (teplu, chladu), vlhkosti, vode, zvuku, hluku, požiaru, agresívnym látkam, vibráciám, vnikaniu vzduchu a podobne), pozri napr. tepelná izolácia, izolácia proti vlhkosti, izolácia proti hluku, izolácia proti chladu, zvuková izolácia, kryštalická izolácia betónu, protipožiarna izolácia, Izolácia proti otrasom
** činnosť s cieľom ochrániť niečo proti nežiaducim vplyvom, zásahom a podobne (najmä aplikáciou vyššie uvedených zariadení)
** v elektrotechnike: 
*** obal chrániaci vodič, pozri izolácia (elektrotechnika)
*** skrátene izolácia integrovaného obvodu
* v informatike: jedna z vlastností databáz, pozri izolácia (databáza)
* v chémii: oddeľovanie látky zo skupiny látok/zmesi, pozri izolácia (chémia)
* v biológii:
** fyzické vyčlenenie (získanie) pôvodcu infekčnej choroby, pozri izolácia (oddelenie pôvodcu infekcie)
** v mikrobiológii: vybratie skupiny buniek za aseptických podmienok a jej množenie na umelých živných pôdach, pozri izolácia (množenie buniek)
** v zoológii: priestorové oddelenie populácie živočíchov od ostatných príslušníkov druhu, pozri izolácia (zoológia)
** v botanike a genetike: ochrana pred nežiaducim krížením, pozri izolácia (nekríženie)
** v genetike: jeden z faktorov speciácie, pozri izolácia (speciácia)
* v lekárstve: (opatrenie na) oddelenie nebezpečne chorých od ostatného obyvateľstva resp. príslušný oddelený priestor/miestnosť/budova, synonymum: separácia, (priestor aj) izolačka, pozri separácia (chorí)
* vo väzenstve: oddelený priestor/miestnosť/budova na odlúčenie a osamotenie väzňov, synonymum: separácia, izolačka, pozri separácia (väzni)
* v psychológii: 
** sociálna odlúčenosť jedinca od ostatných ľudí, vedúca k prežívaniu pocitu osamelosti, pozri izolácia (psychológia)
** v psychoanalýze: istá forma obranného mechanizmu, pozri izolácia (psychoanalýza)
* v sociológii: skrátene sociálna izolácia (absencia kontaktov s ľuďmi, najmä s tými, ktorým jedinec pripisuje sociálny význam)
* v politike (najmä o štáte): nematie spojenca a/alebo nebytie účastníkom nijakých medzinárodných skupín, pozri aj izolacionizmus
MPEG-1

**MPEG-1** definuje skupinu audio a video (AV) kódovacích a kompresných štandardov vyvinutých MPEG (Moving Picture Experts Group). MPEG-1 video sa používa vo Video CD (VCD) a menej v DVD-Video formátoch. Kvalita štandardu VCD v rozlíšení a dátovom toku sa blíži kvalite pásky VHS.
MPEG-1, Audio Layer 3 je populárny audio formát, známy ako MP3. Keď bol dostupný lacnejši a výkonnejši hardvér, boli vyvinuté výkonnejšie kódeky MPEG-2 a MPEG-4. Tieto nové formáty sú oveľa zložitejšie a potrebujú výkonnejšie PC, ale sú tiež veľmi efektívne napr. v pomere kvality k dátovemu toku.

## MPEG-1 Parts
MPEG-1 pozostáva z niekoľkých štandardov známych pod pojmom "Part" (časť). Sú to:
* *Part 1* (ISO/IEC 11172-1): Systems: Synchronizácia a multiplexing videa a audia (MPEG-1 programový prúd).
* *Part 2* (ISO/IEC 11172-2): Video: Kompresný kodek pre neprekladané video signály.
* *Part 3* (ISO/IEC 11172-3): Audio: Kompresný kodek pre percepčné (založené na vnímaní ľuského ucha) kódovanie audio signálu. Štandard definuje 3 "vrstvy" alebo úrovne zložitosti, MPEG audio kódovania.
** MP1 alebo MPEG-1 Part 3 Layer 1 (MPEG-1 Audio Layer I) 
** MP2 alebo MPEG-1 Part 3 Layer 2 (MPEG-1 Audio Layer II) 
** MP3 alebo MPEG-1 Part 3 Layer 3 (MPEG-1 Audio Layer III) 
* *Part 4* (ISO/IEC 11172-4): Zhoda: Procedúry pre testovanie zhody.
* *Part 5* (ISO/IEC 11172-5): Simulácia: Porovnávací softvér.

## História
Rozvoj videokonferenčných techník a štandardov ako H.261 koncom roka 1980, sformoval základ MPEG-1 štandardu v roku 1990. Moving Picture Experts Group (MPEG) zistili ako uložiť komprimované video na CD-ROM, čo vyústilo do vývoja MPEG-1 štandardu. 

## MPEG-1 video
MPEG-1 video bolo pôvodne navrhnuté na prijateľnú kvalitu 1.5 Mbit/s a v rozlíšení 352x240 (29.97 snímok za sekundu) / 352x288 (25 snímok za sekundu). Hoci je MPEG-1 aplikovaný najmä pri nízkych rozlíšeniach a nízkych dátových tokoch, štandard dovoľuje rozlíšenia až do 4095x4095. Pri implementáciách sa pamätalo na obmedzený dátový tok.

V súčasnosti je MPEG-1 jedným s najkompatibilnejšich formátov rodiny MPEG; prehrateľný takmer vo všetkých VCD/DVD prehrávačoch.

Jedna nevýhoda MPEG-1 je, že podporuje iba progresívne skenovanie. Tento nedostatok pomohol rýchlemu vývoju pokročilejšieho MPEG-2.

## Pozri aj
* MPEG-2
* MPEG-1 Audio Layer II
* JPEG

Kategória:Audio kodeky
Kategória:Video kodeky
Kategória:MPEG